Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: csupán 2 rendelkezik a megfelelő szakirányú végzettséggel. A 2/1994. (I. 30.) NM rendelet a bentlakásos intézményekre
Paragraph Index: 1022

1998. évben elvégezték, s e feladatokra a mezőkövesdi önkormányzat 1999. évi költségvetésben további 10 millió forint ütemezését tervezte. A felvetett problémát az önkormányzat a lehetőségeihez képest igyekszik megoldani. 1999. évben a közhasznú dolgozók számát 10-ről 30 főre növelték, így nagyobb lehetőség lesz a panaszolt terület rendezésére. Minderre figyelemmel az állampolgári jogok országgyűlési biztosának általános helyettese megállapította, hogy a mezőkövesdi önkormányzat tett intézkedést a hulladékok elszállítására, az utak gondozására, a közhasznú dolgozók számának növelésére, így eljárásával alkotmányos jogokkal összefüggésben visszásságot nem okozott. Ennek ellenére a kialakult helyzet kedvezőtlenül érintette a panaszos egészséges környezethez való jogát, azonban az nem róható fel az eljáró hatóságnak. Ajánlással a fentiekre tekintettel az állampolgári jogok országgyűlési biztosának általános helyettese nem élt, de felhívta a mezőkövesdi polgármestert, illetve a jegyzőt, hogy anyagi lehetőségeikhez mérten továbbra is gondoskodjanak a környezet állapotának javításáról. OBH 1042/1999. I. A kényszergyógykezeltek és az ideiglenes kényszergyógykezelés alatt állók jogaival összefüggésben az egészségügyről szóló törvény betegjogokra vonatkozó rendelkezéseitől való eltérés lehetőségének rendeleti szintű, sőt hatályon kívül helyezett jogszabályra hivatkozó miniszteri utasításban történő szabályozása sérti a jogállamiság és annak lényegi elemét képező jogbiztonság [Alk.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes